In-Nerazzurro Newsletter ta' kull xahar mill-Inter Club Malta Ottubru 2019 F'din il-ħarġa… L-Editorjal: Pazza Inter! Le grazzi… Mill-kalendarju ta' l-Inter Club Malta Minn Internazionale għal Ambrosiana (4) minn Mario Formosa Holt L-Istaġun Interista 2019/20 Bombers Nerazzurri - Julio Riccardo "El Jardinero" Cruz minn L.C Kull ritratt għandu storja L-Editorjal: Pazza Inter! Le grazzi… Sitta minn Sitta!!! Sitta minn sitta eżattament bħal fl-Istaġun 1966/67. It-'trademark' ta' Antonio Conte tidher u kif. L-aktar ħaġa li tispikka f'dan il-bidu ta' l-istaġun hija l-konċentrazzjoni li tmur il-hemm mid-disgħin minuta. Dak li jispera kull supporter Nerazzurro hu li l-'Pazza Inter' tibqa' biss memorja u innu li llum anke fil-logħbiet ġewwa San Siro ġie mibdul ma' dak li fl-opinjoni tiegħi aktar jixraq C'è Solo l'Inter… L-Inter bejn kampjonat u Champions League skurjat 14 il-gowl filwaqt li Handanovic tlett darbiet biss ġie megħlub. Prova ta' tim li f'kull settur u jilgħab minn jilgħab għandu l-karatteristiċi tiegħu mibnija fuq difiża soda, nofs-il-grawnd li mhux biss jipproteġi lid-difiża iżda kapaċi joħloq okkażjonijiet u anke jiskurja gowls importanti, u attakk li mhux biss jgħin fl-iżvilupp ta' l-azzjoni imma jiffinalizza kif kull attakk hu mistenni minnu. Veru li għandna fil-bidu però ilna s-snin ma naraw dik il-personalità li qed juri t-tim ta' Antonio Conte. 'Il prova del nove' kif jgħidu t-Taljani se tkun żgur ix-xahar ta' Ottubru meta quddiema se jkollna avversarji ta' ċertu konsistenza (Barcellona-Juventus-Borussia Dortmund). Huwa wara dawn il-logħbiet li wieħed ikun jista' jivvaluta aħjar kemm l-Inter għamlet passi l-quddiem biex terġa' tkun forza mhux biss ġewwa l-Italja imma anke fl-Ewropa. Amala… Mill-kalendarju ta' l-Inter Club Malta minn L.C. Attivitá 11 ta' Ottubru Xewqat sbieħ f'għeluq snienhom lil: OTTUBRU: Mario Agius, Frans Aquilina, Charles Attard, Miguel Attard, Matthew Axiak, Clifton Azzopardi, Tarcisio Azzopardi, John Paul Barbara, Matthew Bezzina, Matthew Bohm, Raymond Bohm, Reno Bugeja, Jerome Caruana, Ritalin Cassar Farrugia, Matthew Cassar, Peter D'Amato, Alfred Debono, Anton Dimech, Clayton Farrugia, Sandro Victor Grima, David John Micallef, Saviour Sammut, Miguel Scicluna, Carmelo Spiteri, Mario (Meroni) Spiteri, Clint Tonna, Carlos Zammit, Vince Zerafa… Minn Internazionale għal Ambrosiana (4) minn Mario Formosa Holt Fit-tielet puntata rajna kif il-Faxxisti riedu jeqirdu kull ħjiel tal-barranin. Huma bidlu l-ismijiet ta' bixra Ingliża, tant li Milan saret Milano u Genoa sar Genova. Ismijiet indubjament Taljani. Allura l-isem "Internazionale" ma setax jaħrab minn din ir-regola meta kienu propju l-ewwel dirigenti dissident Interisti li għażlu dan l-isem għax ma qablux mad-dirigenti oħra Milanisti u riedu plejers barranin fit-tim. Raġuni oħra valida, skond xi kritiċi studjużi tal-istorja, għaliex tneħħa għal kollox l-isem "Internazionale" huwa appuntu għax ifakkar wisq fis-soċjaliżmu ta' Marx u Lenin (niftakru li s-soċjalisti kienu l-avversarji numru wieħed tal-Faxxisti) u propju l-"Internazionale" kien l-isem tal-Innu ta' dan il-partit. F'din ir-raba' puntata se nagħtu ħarsa lejn il-bidu ta' din l-avventura inkluż ir-ritorn għal-flokkijiet glorjużi Nerazzurri però 'imċappsa' bil-kuluri suwed u bojod. Intant l-ewwel logħba ta' dan it-tim amalgamate ġdid intlagħbet nhar it-30 ta' Settembru 1928, jiġifieri tliet ġimgħat biss wara li ġiet iffurmata din is-soċjetà ġdida Milaniża. Dakinhar l-Ambrosiana għelbu lil Fiorentina 3-0 ġewwa Firenze. Tajjeb li wieħed ifakkar dik il-formazzjoni storika: Smerzi, Allemandi, Gianfardoni, Visco Grigoli, Cazzaniga, Conti, Blasevich, Meazza, Viani u Rivolta. Il-gowls ta' Ambrosiana ġew kollha fit-tieni taqsima minn Blasevich (2) u ieħor ta' Viani. Nistgħu ngħidu li dak ta' l-Ambrosiana, f' dak l-istagun 1929/29, kien attakk atomiku. Huma kienu rregistraw rebhiet sbieh ta' 5-1 fuq Reggiana, 8-1 fuq Napoli u Fiumana, 7-0 fuq Biellese, 9-0 fuq Verona u sahansitra 10-2 fuq Venezia. Izda minkejja li skurjaw 95 gowl, huma rnexxielhom jispiccaw biss fis-sitt post sabiex l-istagun ta' wara sabu posthom fost l-'elite' tas-Serie A Taljana. Wasalna b'hekk għall-istaġun 1929/30, jiġifieri għoxrin sena wara r-rebħ tal-ewwel Scudetto Interista u għaxra wara t-tieni wieħed. Għalhekk kien imiss it-tielet wieħed. Iżda bill-mod, ħa naraw xi ftit x'ġara fil-bidu ta' dak l-istaġun. Bħala 'Direttore Sportivo' jew kif nafuh bil-lingwa ingliza 'General Manager' (insomma il-factotum) tal-Ambrosiana insibu lil Aldo Molinari li fl-imgħoddi kien membru kemm tal-Inter kif ukoll tal-Unione Sportiva Milanese. Iżda fuq kollox hu kien minn ta' ġewwa fi ħdan il-partit Faxxista u allura kien bis-saħħa tiegħu li l-flokkijiet tradizzjonali Nerazzurri reġgħu ħadu l-ħajja – anke jekk kellhom jiċċapsu bil-'kuluri' tal-abjad u l-iswed rikordju tat-tim l-ieħor jiġifieri l-Unione Sportiva Milanese. Għall-ewwel il-flokkijiet bi strixxi blu u iswed kienu jġibu fuqhom arma b'erba' kaxxi bojod u suwed u s-salib aħmar ta' Milan. Wara dawn l-istess kaxxi bojod u suwed sabu ruħhom ma' għonq, sakemm għebu għal kollox fl-istaġun 1932/33. Fl-ahhar puntata ta din is-sensiela nagħtu ħarsa lejn ir-rebħ tal-unuri taħt l-isem ta' Ambrosiana u r-ritorn għal isem glorjuz tal-INTERNAZIONALE MILANO FC (TKOMPLI)…… L-Istaġun Interista 2019/20 Slavia Praga - Freja l-ewwel kaptan tat-tim Slavia Praga L-ewwel avversarju tan-Nerazzurri fic-Champions League għal dan l-istaġun huwa t-tim mir-Repubblika Ċeka ta' Slavia Praga. Tim li twieled nhar it-2 ta' Novembru 1892 minn grupp ta' studenti tal-mediċina ġewwa Vinohrady, Praga bl-isem ta' ACOS (Akademickýcyklistický odborSlavia). L-iskop kien li titkabbar l-attività sportiva qalb l-istudenti speċjalment iċ-ċikliżmu u kien biss fis-sena 1896 li daħlet is-sezzjoni tal-futbol. Meqjus bħala t-tieni l-aktar tim li rebaħ unuri fir-Repubblika Ċeka mill-indipendenza l'hawn, dawn huma l-unuri f'127 sena ta' storja - Bohemian Football Union Championships (1) - 1913 Czechoslovak First League (13) - 1925, 1928/29, 1929/30, 1930/31, 1932/33, 1933/34, 1934/35, 1936/37, 1939/40, 1940/41, 1941/42, 1942/43, 1946/47 Czech First League (5) - 1995/96, 2007/08, 2008/09, 2016/17, 2018/19 Czech Cup (5) - 1941, 1942, 1945, 1974, 1996/97, 1998/99, 2001/02, 2017/18, 2018/19 Mitropa Cup (1) - 1938 - It-tim li rebaħ il-Bohemian Football Union Championships fis-sena 1913 - It-tim rebbieħ tal-kampjonat fis-sena 1925 - It-tim rebbieħ tal-kampjonat Staġun 1928/29 - It-tim rebbieħ tal-kampjonat Staġun 1929/30 - It-tim rebbieħ tal-kampjonat Staġun 1930/31 - It-tim rebbieħ tal-kampjonat Staġun 1932/33 - It-tim rebbieħ tal-kampjonat Staġun 1933/34 - It-tim rebbieħ tal-kampjonat Staġun 1934/35 - It-tim rebbieħ tal-kampjonat Staġun 1936/37 - It-tim rebbieħ tal-kampjonat Staġun 1939/40 - It-tim rebbieħ tal-kampjonat Staġun 1940/41 - It-tim rebbieħ tal-kampjonat Staġun 1941/42 - It-tim rebbieħ tal-kampjonat Staġun 1942/43 - It-tim rebbieħ tal-kampjonat Staġun 1946/47 - It-tim rebbieħ tal-kampjonat Staġun 1995/96 - It-tim rebbieħ tal-kampjonat Staġun 2007/08 - It-tim rebbieħ tal-kampjonat Staġun 2008/09 - It-tim rebbieħ tal-kampjonat Staġun 2016/17 - It-tim rebbieħ tal-kampjonat Staġun 2018/19 Il-kuluri soċjali tal-klabb huma l-aħmar u l-abjad simbolu tal-qalb u demm kif ukoll għall-'fairplay' u 'sportsmanship' rispettivament. Filwaqt li l-istilla b'ħames ponot imxaqilba hija maħsuba biex tissimboliza "t-tama ġdida għal dejjem u it-tisħiħ tal-moħħ u l-ispirtu. " Slavia Praga huma magħrufa wkoll bħala il-ħomor u l-bojod (Červenobílí), il-meħjuta (Sešívaní) u Slavia eterna (Věčná Slavia). Ir-rivali numru wieħed huwa bla dubju tim l-ieħor ta' Praga, Sparta f'wieħed mid-derbies l-aktar mistennija ta' l-istaġun. Mentri d-derby ieħor huwa dak mal-Bohemians 1905. Huma jilgħabu l-logħbiet tagħhom home fil-Sinobo Stadium li jesa' 20,232 spettatur li ġie inawgurat nhar is-7 ta' Mejju 2008 f'logħba ta' esibizzjoni kontra Oxford United. Fl-Ewropa l-aħjar riżultat li kisbu kien fl-istaġun 1995/96 meta waslu sas-semifinali tat-Tazza UEFA fejn ġew eliminati mit-tim Franċiż ta' Bordeaux. B'kollox Slavia Praga ħadu sehem 11 il-darba fit-Tazza tac-Champions/UEFA Champions League, 2 fit-Tazza tat-Tazzi u 23 fit-Tazza UEFA/UEFA Europa League. Dak kontra l-Inter se jkun derby bejn żewġ proprjetajiet Ċiniżi, Suning u s-Sinobo Group, CITIC Group li xtraw it-tim f'Settembru 2015. Il-President tat-tim huwa Jaroslav Tvrdík filwaqt li l-Head Kowċ huwa Jindřich Trpišovský. Din se tkun it-tielet darba liż-żewġ timijiet se jiltaqaw kontra xulxin wara l-Mitropa Cup tal-1938. Il-riżultati dak in-nhar kienu - 11-07-1938 Slavia Praga-Ambrosiana Inter 9-0 Bican, Horak, Horak, Bican, Bican, Bradac, Kopecky, Bican, Vytlacil 17-07-1938 Ambrosiana Inter-Slavia Praga 3-1 Vytlacil, Ferrari, Frossi, Ferrari - 11/09/1938 Slavia Praga - Ambrosiana Inter 9-0 Boksay jantiċipa lil Campitelli - 11/09/1938 Slavia Praga - Ambrosiana Inter 9-0 Setti u Bican - 17/09/1938 Ambrosiana Inter - Slavia Praga 3-1 Boskay iwaqqaf attakk tal-Ambrosiana - 17/09/1938 Ambrosiana Inter - Slavia Praga 3-1 Bonocore jiddefendi l-ballun mill-attakk ta' Vytlacil - 17/09/1938 Ambrosiana Inter - Slavia Praga 3-1 L-ewwel gowl ta' Ferrari - 17/09/1938 Ambrosiana Inter - Slavia Praga 3-1 Boksay fl-azzjoni Bombers Nerazzurri - Julio Riccardo "El Jardinero" Cruz minn L.C. Julio Cruz twieled f'Santiago del Estero fl-Argentina fl-10 ta' Ottubru 1974. Beda il-karriera tiegħu fl-istaġun 1993/94 mal-klabb ta' Banfield fl-Argentina, l-istess klabb li kien jilgħab miegħu Javier Zanetti. B'kollox ma Banfield, Cruz għamel tlett staġuni fejn lagħab 65 partita u skorja 16-il gowl. Fl-istaġun 1996/97 inaqgħad mar-River Plate fejn kellhu staġun tajjeb fejn lagħab 29 partita u skorja 17-il gowl. Cruz sploda fix-xena Ewropeja mat-tim Olandiz ta' Feyenoord li naqghad magħhom fl-istaġun 1997/98. Ma dan it-tim hu lagħab għal erba' staġuni fejn f'86 partita tal-kampjonat skorja total ta' 44 gowl. Rekord tassew impressjonanti li fetaħlu l-bibien biex imur jilgħab fil-kampjonat Taljan. L-esperjenza tiegħu fis-Serie 'A' bdiet mal-Bologna fl-istaġun 2000/01. Bil-flokk rossoblu dam tlett staġuni li fihom lagħab 88 partita fil-kampjonat (27 gowl) u 5 partiti fil-Coppa Italia (5 gowls). Fis-sajf tas-sena 2003, l-Inter akkwistaw lill-attakant Argentin bl-għan li jkollhom sostitut ta' livell għoli. Sostitut li diġa' wera li kapaċi jiskorja ammont sostanzjali ta' gowls fil-kampjonat fl-Italja. Fl-ewwel staġun mal-Inter minkejja li kien sostitut ta' Bobo Vieri u Martins, xorta lagħab total ta' 21 partita fil-kampnat u skorja 7 gowls. F'dak l-istaġun Cruz lagħab ukoll 6 partiti fic-Champions League fejn skorja l-ewwel gowl fir-rebħa 'away' għand l-Arsenal ta' 0-3 li kienet l-ewwel u l-uniku rebħa ta' tim Taljan ġewwa Highbury. Dak l-istaġun skorja wkoll żewġ gowls fid-Delle Alpi kontra l-Juventus f'rebħa storika oħra ta' 3-0. L-istaġun 2004/05 għal Cruz kien ftit jew wisq diżappuntanti, prinċipalment minħabba l-forma ta' barra minn hawn ta' Adriano. F'dak l-istaġun lagħab 18-il partita fil-kampjonat u skorja 5 gowls. Madanakollu l-istaġun għalaq fuq nota pożittiva bir-rebħ ta' l-ewwel unur fil-karriera tiegħu meta n-Nerazzurri rebħu il-Coppa Italia, fejn lagħab total ta' 6 partiti u skorja 2 gowls. Fl-istaġun 2005/06 Cruz kien strumentali kemm fir-rebħ tal-kampjonat kif ukoll fir-rebħ tal-Coppa Italia. B'kollox f'dak l-istaġun Cruz lagħab 31 partita fil-kampjonat (15-il gowl), 8 partiti fil-Coppa Italia (2 gowls) u 7 partiti fic-Champions League (4 gowls). B'kollox it-total ta' gowls kien ta'21 gowl u spiċċa 'overall' top scorer tal-Inter, 2 aktar minn Adriano u 8 aktar minn Martins. Ta' min jgħid ukoll li Cruz skorja fiż-żewġ legs tal-finali tal-Coppa Italia kontra r-Roma. Dan l-istaġun brillanti ġie anke nnotat minn Pekermann, il-kowċ tal-Argentina, li sejjaħlu biex jagħmel parti mit-tim Arġentin għat-Tazza tad-Dinja 2006. Fl-istaġun 2006/07 Cruz lagħab 15-il partita fil-kampjonat u skorja 7 gowls. F'dan l-istess staġun Cruz waqaf record fic-Champions League għall-Inter meta skorja l-aktar gowl veloci kontra Spartak Moscow fir-Russja wara biss 48 sekonda. Komplessivament mal-Inter Julio Cruz lagħab total ta' 6 staġuni mqassma hekk: 130 partita fil-kampjonat (49 gowl), 26 partita fil-Coppa Italia (13 –il gowl), 36 partita fic-Champions League (13 -il gowl). Cruz rebaħ wkoll żewġ finali tas-Super Coppa Italiana. Julio Cruz spiċċa l-karriera tiegħu fl-istaġun 2009/10 bil-flokk tal-Lazio fejn f'dan l-aħħar staġun lagħab 25 partita u skorja 4 gowls. B'kollox fil-karriera tiegħu bil-flokk Nerazzurro Julio Cruz rebah 4 Scudetti, 2 Coppa Italia u 2 Super Coppa Italiana. Nispiċċaw billi nirrakkontaw minn fejn ġie l-laqam ta' Cruz, 'El Jardinero'. Dan ġara wara pubblikazzjoni ta' ritratt fuq ir-rivista Argentina 'El Grafico' li turi li Julio isuq 'tractor' go għalqa. Plejer li bla dubju se jibqa' f'qalb it-tifosi Nerazzurri kollha. Kull ritratt għandu storja Nhar it-Tlieta 17 ta' Settembru 2019 l-Inter tilgħab l-ewwel logħba fil-Grupp F tal-UEFA Champions League. Iżda wieħed jistaqsi, meta kienet l-ewwel dehra fix-xena internazzjonali tal-kuluri nerazzurri? Permezz tar-ritratt tal-lum se nagħtu ħarsa għal din l-ewwel parteċipazzjoni… Is-Sena 1930, il-kompetizzjoni l-Coppa Europa jew kif hi magħrufa aħjar Mitropa Cup. L-avversarju Ujpest tim Ungeriż. Eżattament nhar it-Tlieta 15 ta' Lulju 1930 ġewwa l-Megyeri út, Budapest quddiem 25,000 spettatur, l-Ambrosiana għamlet id-debutt tagħha f'kompetizzjoni Ewropeja fl-ewwel leg tal-kwarti tal-finali tal-Mitropa Cup kontra t-tim tal-Ujpest. Kien debut feliċi lit-tim immexxi minn Arpad Veisz rebaħ bl-iskor ta' 4-2 grazzi għad-doppjetta ta' Giuseppe Meazza (wieħed minnhom minn penalty), Blasevich u Visentin li wieġbu għal-gowls Ungeriżi ta' Avar u Szabo. Ir-referee ta' dan l-ewwel konfront għan-nerazzurri fil-kamp Ewropew kien Awstrijak Herbert Frankeinstein. Storja differenti ħames t'ijiem wara, il-Ħadd 20 ta' Lulju meta ġewwa San Siro, l-Ujpest, quddiem 20,000 spettatur irnexxilhom joħorġu rebbieħa bl-istess riżultat ta' l-ewwel leg 4-2 b'gowls ta' Solyom (2), Spitz u Szabo. Għan-nerazzurri skurja darbtejn għaldarb' oħra il-'Balilla' Giuseppe Meazza. Biż-żewġ timijiet b'rebħa kull wieħed bl-istess riżultat, kien meħtieġ 'replay'. It-tim ta' Veiz fl-ewwel replay ġewwa in-Neufeld Sportplatz Stadium ta' Berne fl-Isvizzera nhar il-31 ta' Awwissu 1930 kisbu draw ta' 1-1 grazzi għas-solitu Meazza li fl-64' poġġa lin-nerazzurri fil-vantaġġ, b'Avar jikseb id-draw 7' wara. Traxxinati mid-doppjetta ta' Meazza flimkien mal-gowls ta' Conti, Serantoni u Visentin, l-Inter kisbu rebħa ta' 5-3 quddiem 20,000 spettatur li marru bi ħġarhom fl-Arena Civica ta' Milano l-Ħadd 14 ta' Settembru. B'kumbinazzjoni l-mixja f'din il-kompetizzjoni ntemmet fis-semifinali kontra Sparta Praga t-tim l-ieħor ta' Praga.